armvectores/hy_wikipedia_2023 huggingface dataset:
Ավստրալիայի օրհներգ

Ավստրալիայի օրհներգը, «Զարգացի՛ր, չքնա՛ղ Ավստրալիա» (անգլ.՝ Advance Australia Fair), ստեղծվել է Փիթեր Դոդս ՄաքՔորմիքի կողմից 1878 թվականին։ 1984 թվականին Ռոբերտ Հոուքի լեյբորիստական կառավարությունը դրանով փոխարինեց Մեծ Բրիտանիայի օրհներգ օրհներգն այն բանից հետո, երբ ավստրալիացիների շրջանում հարցումները ցույց տվեցին, որ «Advance Australia Fair»-ը նրանց շրջանում ամենատարածված նոր օրհներգի տարբերակն է։


== Ստեղծման պատմություն ==

Advance Australia Fair-ն առաջին անգամ հրապարակայնորեն կատարվել է Սիդնեյում 1878 թվականի նոյեմբերի 30-ին։ Հենց այս երգով 10 000 մարդուց բաղկացած երգչախումբը ողջունեց 1901 թվականի հունվարի 1-ին Ավստրալիական Միության ստեղծումը։ Առաջին կատարումից երեսուն տարի անց կառավարությունը ՄաքՔորմիքին խրախուսեց 100 ֆունտով։ Երգը լայնորեն օգտագործվում էր պաշտոնական միջոցառումներում և գովազդում՝ չունենալով պաշտոնական կարգավիճակ։
1973 թվականին կազմակերպվեց առաջին ազգային մրցույթը նոր, «իսկական» օրհներգ գտնելու համար։ Այս մրցույթի արդյունքներով եզրափակիչ եռյակում հայտնվեցին Advance Australia Fair, Waltzing Matilda և Song of Australia երգերը։ Հաջորդ տարի Վիճակագրության պետական բյուրոն հարցում անցկացրեց 60 000 մարդկանց շրջանում, ինչն էլ հենց Advance Australia Fair երգը բարձրացրեց առաջին հորիզոնական։
1977 թվականի մայիսի 21-ին պետությունը հանրաքվե անցկացրեց ազգային օրհներգն ընտրելու համար. քաղաքացիներին առաջարկվեց ընտրություն կատարել վերոնշյալ երեք երեգերի և Մեծ Բրիտանիայի God Save the Queen օրհներգի միջև։ Advance Australia Fair երգը հաղթեց՝ հավաքելով 43.6% ձայներ, երկրորդ տեղում Waltzing Matilda 28.5% ձայներով, Song of Australia երգը հավաքեց ձայների 9.65%-ը, իսկ գործող God Save the Queen օրհներգը՝ 18.78%: 1984 թվականի ապրիլի 19-ին համաժողովրդական ընտրությունը վավերացվեց կառավարության և գեներալ-նահանգապետի կողմից։
Ավստրալիայի երկուհարյուրամյակի տարում՝ 1988 թվականի հունվարի 1-ի կեսգիշերին, Advance Australia Fair ազգային օրհներգը կատարեց Ջուլի Էնթոնին։ Նրան այդ պատիվը տրվեց կրկին կատարելու իր երկրի օրհներգը Սիդնեյում կայացած XXVII Ամառային Օլիմպիական խաղերի բացման արարողության ժամանակ։


== Պաշտոնական տեքստ ==
1984 թվականին «Advance Australia Fair» երգը պաշտոնապես հաստատվեց այս տեքստով՝
Շարունակվում են բանավեճեր ազգային օրհներգի բառերի, մասնավորապես «For we are young and free» տողերի շուրջ։ Դա պայմանավորված է նրանով, որ Ավստրալիան բնակեցված է եղել Ավստրալիայի աբորիգեններ առնվազն 60,000 տարի առաջ գաղութացումից առաջ։ 2020 թվականի դեկտեմբերին վարչապետը Նոր Հարավային Ուելս Գլեդիս Բերեջիկլյան առաջարկել է «young» բառը դարձնել «one». Փոփոխությունը հաստատվել է այն ժամանակվա վարչապետ Սքոթ Մորիսոն կողմից և պաշտոնապես ուժի մեջ է մտել 2021 թվականի հունվարի 1-ից։


=== 1878 թվականի սկզբնական տեքստ ===
Բնօրինակ տեքստը, որը հրապարակվեց 1879 թվականին, հետևյալն էր՝


=== Բնիկ լեզուներով ===
Օրհներգը թարգմանվել է մի քանի լեզուներով, այդ թվում՝ բազմաթիվ ավստրալական աբորիգենների լեզուներ, հատկապես Սիդնեյ շրջանի դարուգ լեզուն։


== Տե՛ս նաև ==
Ջուլի Էնթոնի


== Ծանոթագրություններ ==
Լինև

Լինև (ուկրաիներեն՝ Линів), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1545 թվականին։
2001 թվականի տվյալներով Լինև գյուղում բնակվում էր 428 մարդ։ Բնակավայրը զբաղեցնում է 11,96 կմ² տարածք։ Բնակչության խտությունը կազմում էր 35,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լատինա (գավառ)

Անվան այլ կիրառումների համար տե՛ս՝ Լատինա (այլ կիրառումներ)Լատինա (իտալերեն՝ Provincia di Latina) պրովինցիա Իտալիայում, մտնում է Լացիո նահանգի մեջ։ Ունի 2251 կմ2 տարածք, բնակչությունը՝ 561,189 (2012)։ Վարչական կենտրոնը նույնպես Լատինա կամ Լացիո անվանումն է կրում։


== Վարչական միավորներ ==
Ունի 33 կոմունա։ Հիմնական կոմունայի բնակչությունը՝

Բացի մայրաքաղաքից հիմնական քաղաքներն են Չիստերնա դի Լատինան, Տերաչինան, Սաբաուիդան` վերջինս շատ կարևոր առողջարան է։


== Պատմություն ==
Պրովինցիան հիմնադրվել է 1934 թվականի դեկտեմբերի 18-ին, ներառում է Ագրո Պոնտինոյի (նախկինում Հռոմի մարզ) հիմնական տարածքները։ Բացի Պոնտինոյի տարածքներից պրովինցիայի մեջ մտնում են Աուրուսի, Լեպինի և Աուսոնի լեռնաշղթաները, ինչպես նաև Պոնտինե կղզիախումբը։ Ջաետա և Ֆորմիա նավահանգիստների հարավային մասը ևս մտնում է պրովինցիայի մեջ։


== Աշխարհագրություն ==
Չնայած Լացիո տարածաշրջանի ամենափոքր պրովիցիաներից է, ներառում է մի շարք պատմական վայրեր։


=== Լեռնային տարածք ===
Հիմնական և հարավային ու հյուսիսարևելյան տարածքը զբաղեցնում է կրաքարային լեռները։ Ամենաբարձր բարձունքը 1533 մետր է (5030 ոտնաչափ)։ Կլիման լի է շոգ ամառներով և ցուրտ ձմեռներով , հաճախ ջերմաստիճանը ընկնում է ներքև-մինչև 0 °C (32 °F): Լեռներում հին միջնադարում եղել են բնակավայրեր, որտեղի բնակչությունը զբաղվել է անասնապահությամբ և գյուղատնտեսությամբ, սակայն բնակչության զբաղվածություն զգալիորեն փոխվել են վերջին ժամանակներում և այսօր աշխատողները սովորաբար զբաղվում են ամենօրյա աշխատանքով Հռոմում կամ Լատինայում։ Զբոսաշրջությունը այստեղ աճող ռեսուրս է և հիմնականում զբոսաշրջության մեջ ներգրավված են հիմնականում միջնադարում օգտագործված տարածքները։ Այս ոլորտի հիմնական կենտրոներն են Կորին, Սեզզեն և Պրիվերնոն։


=== Ագրո Պոնտինիո ===
Այս տարածքները զբաղեցնում են Ապրիլիա հարավային հատվածից ձգվում է մինչև Տերրասինայի երկանքը` Տուրրհենիան ծովը։ Մինչև 1930 թվականը տարածքը ամբողջովին ծածկված է եղել անառողջ ճահճուտներով, որը եղել է ֆաշիստական կառավարության տակ, հետագայում այստեղ հաստատվել են Իտալիայի հյուսիսարևելյան շրջաններից ներգաղթած բնակչությունը։ Միայն լեռնագագաթը Սիրսեո հրվարդանն է։ Կլիման մեղմ է։ Տարածքում մեծ դեր ունեն սպասարկման ֆիրմաները և արդյունաբերությունը։


=== Ֆորմիա և Ջեատա ===
Քաղաքները հարուստ են հնագույն և միջնադարյան պատմությամբ, մաս են կազմել Նեապոլի թագավորության։ Նրանք պատկանել են Քամպանիա նահանգին մինչև 1934 թվականը։ Այստեղ կարող են տեսնել Նեապոլի մշակույթից, տարազներից, տեղական բարբառներից մի որոշ հատված։ Քաղաքներն ունեն կարևոր նավահանգստային տարածքներ և երկաթուղային գիծ Հռոմ-Նեապոլ ուղղությամբ։ Կարևոր կենտրոններ են նաև Սպերլոնգան և Մինտուրնոն։


=== Պոնտինե կղզիախումբ ===
Հնում հայտնի է եղել որպես քրեակատարողական կենտրոն, իսկ այժմ ամառային տուրիստական առողջարան է։ Միակ բնակելի կղզիներն են Պոնզան և Վենտոտենեն։


== Տես նաև ==
Հռոմի կաթոլիկական Առչիդիոսեսե Ջաետայում


== Ծանոթագրություններ ==


== Պատկերասրահ ==

		
		
		


== Արտաքին հղումներ ==
Պաշտոնական էջ


== Ծանոթագրություններ ==
Բաչևկա

Բաչևկա (ռուս.՝ Бачевка), գետ Ռուսաստանում, հոսում է Վլադիմիրի մարզում, Ալեքսանդրովսկի շրջանում։ Գետաբերանը տեղակայված է Կիրժաչ գետի աջ ափին՝ 103 կմ հեռավորության վրա։ Գետի երկարությունը 17 կմ է։
Գետի գյուղական բնակավայրերը՝ Պատկինո, Պորեչե, Մեժակովո, Պրոկոֆեվո, Նովոսելկա, Կուդրինո։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին, գետի ջրատնտեսային տեղամասը՝ Կալյազմա գետն է, Օրեխովո-Զուևո քաղաքից մինչև Վլադիմիր քաղաք։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  09010300712110000031634
Հիդրոլոգիական ուսումնասիրությունների կոդը - 110003163
Ավազանի կոդը - 09.01.03.007
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Akillezz

Ջոն Արվանիտիս (անգլ.՝ John Arvanitis, մարտի 7, 1994(1994-03-07), Լիվինգսթոն, Էսեքս շրջան, Նյու Ջերսի, ԱՄՆ), ամերիկյան ռեփեր, ավելի հայտնի Akillezz (Աքիլեզզ) բեմական կեղծանունով։


== Կենսագրություն ==


=== Վաղ տարիներ ===
Ծնվել է 1994 թվականի մարտի 7-ին Լիվինգստոնում (Նյու Ջերսի, ԱՄՆ) Լեֆկադա կղզուց (Իոնական կղզիներ, Հունաստան) արտագաղթած հույների ընտանիքում։ Քանի որ ծնողները զբաղված էին բիզնեսով, իրեն դաստիրակել են տատն ու պապը։
Արդեն յոթ տարեկանում գրել է բանաստեղծություններ։
Լինելով ութնամյա դպրոցական, Ջոն առաջին անգամ ծանոթանում է Էմինեմի արվեստի հետ, որը նրա մոտ ակնթարթային հետաքրքրություն է առաջացրել հիփ հոփի նկատմամբ։
Բրոսկսում (Նյու Յորք) միջին դպրոցը ավարտելուց հետո կենտրոնանում է իր երաժշտի կարիերայի վրա համագործակցելով պրոդյուսեր Ջոն Ջեյդոմ Դենիելսի հետ
։
Լավ տիրապետում է հունարենին ։


=== Կարիերա ===
2012 թվականին հիմնադրել է «Akillezz Records» երաժշտական լեյբլը։
Որպես բեմական կեղծանուն Արվենտիսը ընտրել է Akillezz անունը որպես հին հունական դիցաբանության հերոս Աքիլլեսի անվան տարբերակ անգլ.՝ Achilles։ Երգիչը իր մասնագիտական կեղծանվան ընտրությունը բացատրում է հունական ծագմամբ, ինչպես նաև իր որոշ թույլ տեղերով, որոնք իր Աքիլեսյան գարշապարն են։
2015 թվականին Արվանիիտսը Akillezz անունը գրանցել է որպես ապրանքային նշան։
2015 թվականի սկզբին «Transgressionzz» ալբոմի առաջին երկու սինգլները՝ «One Level» և «Anything» Լոս Անջելեսի և Լաս Վեգասի ակումբներում և ռադիոյում դարձան հիթեր։ Ապրիլի 8 թողարկվել է մոդել և դերասանուհի Շառլոտ Մակինի «Punching Bag» երաժշտական տեսահոլովաակը Akillezz-ի երգի համար, որը դարձել է ալբոմի ամենահաջողակ ձայնագրությունը։ Akillezz-ը նոյեմբերին համագործակցելով Tony Yayo (G-Unit) հետ թողարկեց «Circus» սինգլը։


== Ելույթներ ==
«Ακρωτήρι» ռեստորան-ակումբ (Աթենք,Հունաստան)
Hot 97 Summer Jam 2014 (Արևելյան Ռատերֆորդ, Նյու Ջերսի, ԱՄՆ)


== Թողարկումներ ==


=== Սինգլներ ===


=== Anything ===
Մինի ալբոմ «Anything», բաղկացած 4 թրեքից, թողարկվել է 2015 թվականի փետրվարի 17։


=== Transgressionzz ===
«Transgressionzz»՝ Akillezz-ի առաջին ալբոմը, բաղկացած թրեքից թողարկված 2015 թվականի մայիսի 17։


=== Տեսահոլովակներ ===


== Ծանոթագրություններ ==


== Արտաքին հղումներ ==
Akillezz Records
Prime Zero Productions
Akillezz на SoundCloud
Akillezz в Интернет-базе кинофильмов
Էջը Twitter-ում
Էջը Facebook-ում
Akillezz on Live it Up! With Donna Drake
Interview: Akillezz – just for the record!
Մարեն Մյելդե

Մարեն Մյելդե (նորվ.՝ Maren Nævdal Mjelde, նոյեմբերի 6, 1989(1989-11-06), Բերգեն, Նորվեգիա), նորվեգացի ֆուտբոլիստուհի, Նորվեգիայի կանանց ֆուտբոլի ազգային հավաքականի և Չելսի կանանց ֆուտբոլային ակումբի (Չելսի Կ.Ֆա) անդամ։


== Ակումբային կարիերա ==
Մյելդեն միացել է նորվեգական Արնա-Բյորներ ֆուտբոլային ակումբին՝ 2005 թվականին, երբ 15 տարեկան էր։ Ակումբը 2012 թվականի Նորվեգիայի առաջնությունում զբաղեցրեց երրորդ հորիզոնականը, նվաճեելով բրոնզե մեդալ։ 2013 թվականի մրցաշրջանի ժամանակ տեղափոխվել է գերմանական Տուրբին Փոտսդամ ակումբ։ Մրցաշրջանի վերջում նա խաղացել է ակումբային բոլոր հանդիպումների ժամանակ, երբ նրանք հասել էին Գերմանիայի գավաթի և լիգայի մրցաշարերում առաջատարի դիրքերին։
2016 թվականի նոյեմբերի 22-ին Մարեն Չելսի կանանց ֆուտբոլային ակումբի հետ պայմանագիր է կնքում մինչև 2018 թվականը։


== Միջազգային կարիերա ==
Մյելդեն՝ Նորվեգիայի ազգային հավաքականի կազմում իր կարևորագույն միջազգային դեբյուտը կատարեց Ռուսաստանի դեմ խաղում՝ 2007 թվականի հոկտեմբերին։ Նա ընտրվեց 2009 թվականի կանանց ֆուտբոլի Եվրոպայի առաջնությունում և 2011 թվականի աշխարհի առաջնությունում մասնակցության համար։ Մյելդենը Նորվեգիայի ազգային հավաքականում իր առաջին գոլը խփել է Ուկրանիայի դեմ խաղում՝ վերջին մրցաշարի որակավորման փուլում։
2011 թվականին և 2012 թվականին Մյելդեն՝ Նորվեգիայի հավաքականի ավագի փոխանորդն էր։ Մրցաշարում նա առաջին անգամ խաղում էր աջից և թիմի ավագն էր, երբ հուլիսի 17-ին, իրենց Բ խմբում Նորվեգիան՝ 1-0 հաշվով պարտության մատնեց Գերմանիային։ ՈԵՖԱ -ի կանանց Եվրո 2013 -ի եզրափակչում՝ Նորվեգիան 0։ 1 հաշվով պարտվեց Գերմանիային։
Իվն Փելերուդի թիմում՝ Մյելդեն ընտրվել է 2015 թվականի ՖԻՖԱ-ի կանանց աշխարհի գավաթի խաղարկության համար։ Նրանք խմբային փուլում 1-1 հաշվով հաղթեցին Գերմանիային և երկրորդ տուրում պարտվեցին Անգլիային։


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
NFF profile (նորվ.)
Turbine Potsdam profile (գերմ.)
SvFF profile (շվեդ.)
Ֆուտբոլիստի էջը soccerway.com կայքում(անգլ.)
Կորիտնյա (գյուղ, Սմոլենսկի շրջան)

Անվան այլ կիրառումների համար տե՛ս՝ ԿորիտնյաԿորիտնյա (ռուս.՝ Корытня), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օպերացիա (ռազմագործողություն)

Օպերացիա, ռազմական, օպերատիվ կամ ռազմավարական խնդիրներ լուծելու համար ԶՈՒ մեկ կամ մի քանի տեսակների օպերատիվ միավորումների միասնական մտահղացմամբ և պլանով իրականացված, նպատակով, ժամանակով և տեղով փոխկապակցված ու համաձայնեցված հարվածների, մարտերի, ճակատամարտերի ամբողջությունը։
Ժամանակակից օպերացիաները լինում են ցամաքային, ծովային, օդային, օդադեսանտային և հակադեսանտային։ Ըստ նպատակի՝ կարող են լինել հարձակողական կամ պաշտպանական, ըստ իրականացման ժամանակի՝ միաժամանակյա կամ հաջորդական, ըստ իրականացնող զորքերի կազմի՝ ռազմավարական, ռազմաճակատային, նավատորմի, բանակային օպերացիաներ։ Օպերացիայի խնդիրներն ու բովանդակությունը պայմանավորված են պատերազմող կողմերի ռազմաքաղաքական նպատակներով, մասնակից ուժերի կազմով և այլն։ Հարձակողական օպերացիաի բնորոշ ցուցանիշներն են նրա խորությունը, տևողությունը, հարձակման շերտի լայնությունը, զորքերի տեղաշարժման արագությունը, պաշտպանական օպերացիայի դեպքում՝ շերտի լայնությունը, պաշտպանական դասավորության խորությունը և տևականությունը։ Օպերացիայի նախապատրաստումն ու իրականացումը ռազմավարական և օպերատիվ արվեստի խնդիրներ են։


== Ղարաբաղյան պատերազմի ծավալուն օպերացիաներ ==
Ղարաբաղյան պատերազմի ծավալուն օպերացիաներից են Շուշիի ազատագրումը, Ստեփանակերտը շրջապատող կրակակետերի ճնշումը, Լաչինի (ՙՄարդասիրական միջանցք՚) և հարակից տարածքի, Ղաջարի, Աղդամի, Ֆիզուլիի, Ջաբրայիլի և մերձակա վայրերի, Մարտունիի շրջանի սահմանակից տափաստանային գոտու, Մարտակերտի ազատագրական, Օմարի լեռնանցքի մարտական գործողությունները:


== Ծանոթագրություններ ==
Ապոֆատիկ աստվածաբանություն

Ապոֆատիկ աստվածաբանություն (հին հունարեն՝ ἀπόφασις, ἀπόφημι apophēmi-ից, որը նշանակում է ժխտել), նաև ժխտողական աստվածաբանություն‍, աստվածաբանական աշխարհայացք, որը աստծուն, աստվածային բարիքը փորձում է նկարագրել ժխտման միջոցով՝ օգտագործելով միայն այն հատկանիշները, տերմինները, որոնք կիրառելի չեն իդեալական աստծո համար։ Այն կատաֆիկ փիլիսոփայության հակառակն է։
Աստվածաբան Հովհան Սկոտ Էրիուգենան 9-րդ դարում գրել է. «Մենք չգիտենք, թե ով է Աստված։ Աստված Ինքը չգիտի, թե ով է Ինքը, քանի որ Ինքն ամեն ամեն ինչ չէ։ Տառացի՝ Աստված գոյությունը չէ, քանի որ Նա գերազանցում է գոյությունը»։
Կարճ ասած, ժխտողական աստվածաբանությունը փորձում է աստծո մասին գոյություն ունեցող կրոնական փորձը և լեզուն պարզաբանել ուսումնասիրելով այն ինչ աստված չէ (ապոֆազիա) և փորձելով չուսումնասիրել այն, ինչ աստված է։ 


== Աստծո ապոֆատիկ նկարագրությունը ==
Ժխտողական աստվածաբանությունը ընդունում է, որ աստծո փորձը անբացատրելի, փորձ, որը հնարավոր է ճանաչվել և հիշվել միայն աբստրակտ կերպով։ Սա նշանակում է, որ մարդիկ չեն կարող նկարագրել իդեալական բարին և աստծուն իր հսկայական բարդությամբ։ Որպես արդյունք, աստծու բոլոր նկարագրությունները սխալ են, սկուզբանքայնացման բոլոր փորձերից պետք է խուսափել։

Ոչ գոյություն և ոչ էլ անգոյությունը ինչպես որ մենք ֆիզիկապես հասկանում ենք, ճիշտ չէ աստծո դեպքում։ Աստվածայինը աբստրակտ է, դուրս գոյությունից և անգոյությունից։
Աստված աստվածային պարզ է, ոչ ոք չպետք է պնդի՝ աստված մեկն է, երկուսը, ինչ տեսակի է։
Աստված հիմար չէ
Աստված չար չէ
Աստված արարման արդյունք չէ
Աստված ժամանակի և տարածության մեջ չի կարող սահմանվել
Աստված ժամանակային կերպով սահմանափակ չէ։


== References ==


== Արտաքին հղումներ ==
Ընդհանուր
God and Other Necessary Beings Archived 2016-02-20 at the Wayback Machine., Stanford Encyclopedia of Philosophy
At the Origins of Modern Atheism, Michael J. Buckley, Yale University Press 1987, ISBN 0-300-03719-8
Քրիստոնեական նյութեր
Negative Theology Archived 2011-07-19 at the Wayback Machine., Austin Cline
Apophatic theology, The Oxford Dictionary of World Religions
Saying Nothing about No-Thing: Apophatic Theology in the Classical World, Jonah Winters
Հրեական նյութեր
"Paradoxes", in "The Aryeh Kaplan Reader", Aryeh Kaplan, Artscroll 1983, ISBN 0-89906-174-5
Understanding God Archived 2010-12-19 at the Wayback Machine., Ch2. in "The Handbook of Jewish Thought", Aryeh Kaplan, Moznaim 1979, ISBN 0-940118-49-1
Chovot ha-Levavot 1:8, Bahya ibn Paquda – Online class Archived 2005-03-18 at the Wayback Machine., Yaakov Feldman
Attributes, jewishencyclopedia.com
Ժամանակակից
Derrida and Negative Theology, ed H. G Coward, SUNY 1992. ISBN 0-7914-0964-3
Առյուծի պար

Առյուծի պար (չինարեն՝ 舞獅), չինական մշակույթի ավանդական պարերից մեկը։ Իրենից ներկայացնում է առյուծի մարմին, կերպար, որի մեջ գտնվող երկու մարդ ղեկավարում են այն։ Պարի բազային շարժումները ավելի շատ կարելի է տեսնել չինական մարտական արվեստում։
Առյուծի պարը, ըստ ավանդության, կատարվում է տարբեր տոների և փառատոնների ժամանակ, որից ամենանշանակալին չինական Նոր տարին է, որը լայնորեն նշվում է ամբողջ աշխարհի չինացիների կողմից։


== Հյուսիսային Չինաստան ==
Հյուսիսային Չինաստանում առյուծները հիմնականում ելույթ են ունենում զույգով, այդ դեպքում արուի գլխին լինում է կարմիր ժապավեն, իսկ էգի գլխին` կանաչ։ Երբեմն առյուծները հայտնվում են ընտանիքով, երբ մեծերի կողքին ավելանում են նաև կորյունները։


== Հարավային Չինաստան ==

Չինաստանի հարավում պարը ավելի խորհրդանիշային է։ Ներկայացումը ավանդաբար կատարվում է չար ուժերին վախեցնելու և հաջողությանը գրավելու համար։ Հարավային առյուծը տեսանելիորեն տարբերվում է. այստեղ օգտագործվում է գույների բազմազանություն, գլուխը ավելի հստակ է առանձնանում մարմնից, աչքերը մեծ են, դնչին հայելի է ամրացված (ենթադրվում է, որ չար ուժերը վախենում են իրենց արտացոլանքից), իսկ գլխի կենտրոնում եղջյուր կա։ Առյուծն ունի շատ տարբերակներ ու ոճեր։ Հարավային առյուծի պարը սկիզբ է առել Գուանդունից։


== Թայվան ==

Թայվանի առյուծի պարը ավելի մոտ է մարտական արվեստին։ Առյուծն այստեղ ավելի հասարակ կառուցվածք ունի, ի տարբերություն հարավային Չինաստանի առյուծի, նրա աչքերն ու բերանը չեն կարող բացվել կամ փակվել։ Տարբերություն կա նաև երաժշտության մեջ և առյուծի մուտքի ժամանակ։


== Վիետնամ, Կորեա, Ճապոնիա, Մալայզիա ==

Վիետնամում, Կորեայում, Ճապոնիայում և Մալայզիայում նույնպես առյուծի պարի ավանդույթ կա։ Շրջանից շրջան առյուծները տարբերվում են։ Ճապոնիայում առյուծին կարող է ղեկավարել ինչպես մեկ, այնպես էլ երկու մարդ, կորեական առյուծին երբեմն ղեկավարում են երեքը։
Վիետնամում պարն անվանում են «մուա լան-շի-ռոնգ» (Múa lân-sư-rồng), կորեերեն` «սաջախում» կոր.՝ 사자춤, 獅子춤, ճապոներեն` «սիսիմայ» (獅子舞):
Մալայզիայում չինացիները հավատում են, որ առյուծի պարը հեռացնում է չար ուժերին, բերում է երջանկություն և բարեկեցություն։


== Ծանոթագրություններ ==
Վերին Կարկառ

Վերին Կարկառ, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մեխակ Արզումանյան

Մեխակ Ալեքսեյի Արզումանյան (հունիսի 19, 1982, Ստեփանակերտ, ԼՂԻՄ, Խորհրդային Ադրբեջան, ԽՍՀՄ), գնդապետ, Արցախի Հանրապետության Արտակարգ իրավիճակների պետական ծառայության տնօրեն։


== Կենսագրություն ==


=== Կրթություն ===
1989-1999 թվականներին սովորել է ք.Ստեփանակերտի Եղիշե Չարենցի անվան համար 7 միջնակարգ դպրոցում։
2002 թվականին ընդունվել է ԱրՊՀ հումանիտար ֆակուլտետի հեռակա ուսուցման ՆԶՊ և ֆիզկուլտուրայի բաժինը և 2007 թվականին ավարտել այն։
2008-2010 թվականներին սովորել է ՌԴ ԱԻՆ քաղպաշտպանության ակադեմիայում։


=== Զինվորական ծառայություն ===
2000-2002  ժամկետային պարտադիր զինվորական ծառայության է անցել ՊԲ շարքերում։


== Կարիերա ==
2003 թվականին աշխատանքի է անցել ԱՀ ԱԻՊԾ-ում (նախկինում՝ ԱԻՎ), որպես փրկարար։
2005 թվականին նշանակվել է ջոկի հրամանատար։ 2010-ին՝ խմբի հրամանատար։
2011 թվականին նշանակվել է Արագ արձագանքման հատուկ ստորաբաժանման հրամանատար։
2020 թվականի հունիսի 2-ին նշանակվել է փրկարար ուժերի վարչության պետ։
2020 թվականի դեկտեմբերի 1-ին՝ ԱԻՊԾ տնօրենի հրամանագրով, նշանակվել է տնօրենի տեղակալ։
2021 թվականին ԱՀ նախագահի հրամանագրրով  գնդապետ Մեխակ Արզումանյանը նշանակվել է Արտակարգ իրավիճակների պետական ծառայության տնօրեն։:


== Ընտանիք ==
Ամուսնացած է, ունի երկու որդի, մեկ դուստր։


== Պարգևներ և մրցանակներ ==
2012 թվականին պարգևատրվել է «Լավագույն հրշեջ փրկարար» մեդալով։
2014 թվականին ԱՀ վարչապետի կողմից պարգևատրվել է «Վարչապետի հուշամեդալ»-ով։
2016 թվականին մասնագիտական տոնի կապակցությամբ ԱՀ նախագահի կողմից պարգևատրվել է «Երախտագիտություն» մեդալով։
2016 թվականին ՀՀ ՊՆ-ի կողմից պարգևատրվել է «Մարշալ Բաղրամյան» մեդալով։
2017 թվականին ԱՀ ԱԻՊԾ տնօրենի կողմից պարգևատրվել է «Անվեհեր փրկարար» գերատեսչական մեդալով։
2020 թվականին ԱՀ նախագահի հրամանագրով պարգևատրվել է  «Մարտական խաչ» առաջին աստիճանի շքանշանով։
2021 թվականի հոկտեմբերի 30-ին ԱԻՊԾ ծառայողի մասնագիտական օրվա կապակցությամբ Հայաստանի ոստիկանության պետի հրամանով պարգևատրվել է «Համագործակցության ամրապնդման համար» մեդալով։
2022 թվականի հոկտեմբերի 26-ին Փրկարարի մասնագիտական տոն օրվա, ինչպես նաև բարձր կարգապահության և ծառայողական պարտականությունները բարեխղճորեն կատարելու առթիվ անձնակազմին խրախուսելու նպատակով Արցախի Հանրապետության պաշտպանության նախարարի թիվ 503 հրամանով պարգևատրել է «ՊԲ հուշամեդալով»։
2022 թվականի հոկտեմբերի 29-ին Հայաստանի Հանրապետության ոստիկանության պետի  թիվ 3261-Ա հրամանով` Արցախի Հանրապետության ներքին գործերի նախարարության արտակարգ իրավիճակների պետական ծառայության համակարգի աշխատակցի օրվա կապակցությամբ պարգևատրվել է «Օրենքի պատվար» մեդալով
2022 թվականի հոկտեմբերի 30-ին Արցախում ռուսական խաղաղապահ զորակազմի հրամանատար Անդրեյ Վոլկովի հրամանով՝ պարգևատրվել է «За участие в миротворческий миссии в Нагорном  Карабахе» մեդալով։
2022 թվականի հոկտեմբերի 30-ին «Արցախյան 3-րդ պատերազմում զոհված և անհայտ կորած զինծառայողների հարազատների միություն» հասարակական կազմակերպության նախագահի  թիվ 25-26 հրամանով 44-օրյա պատերազմի և հետպատերազմյա ժամանակաընթացքում որոնողափրկարարական աշխատանքները բարձր մակարդակով կազմակերպելու և միության հետ սերտ համագործակցելու համար պարգևատրվել  է «ԱՆՄԱՀ ԶԻՆՎՈՐ» հուշամեդալով։


== Ծանոթագրություններ ==
Ծիվրիկա

Ծիվրիկա, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում, Սևրա գետի արգավանդ դաշտավայրում։ Գյուղը հիմնել են համշենահայերը։ 1914 թվականին ուներ 23 տուն բնակիչ։ Գյուղում կային եկեղեցի և վարժարան։ Զբաղվում էին երկրագործությամբ (մասնավորապես ծխախոտագործությամբ) և անասնապահությամբ։ Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին, փրկվել է միայն երկու հոգի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 126, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Լը Գաստ

Լը Գաստ (ֆր.՝ Le Gast), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 251 մարդ, բնակչության խտությունը` 19.70 մարդ/կմ²։ Բնակավայրը զբաղեցնում է 12.74 կմ² տարածք։
2017 թվականի հունվարից Սեն Սևե Կալվադոս, Շամ դյու Բուլ, Կուրսոն, Ֆոնտեներմոն, Լը Մենիլ Բենուա, Լը Մենիլ Կոսուա, Մենիլ Կլենշան, Սեն Մանվիե Բոկաժ և Սետ Ֆրեր համայնքների հետ միասին հանդիսանում է Նու դը Սիեն համայնքի մաս։


== Աշխարհագրություն ==
Գտնվում է Փարիզ քաղաքից 260 կմ արևմուտք, Կան քաղաքից` 70 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 124 աշխատունակ (15-64 տարեկան)  բնակիչ, որոնցից ակտիվ էին 82-ը, իսկ ոչ ակտիվները` 42։ Ակտիվության ցուցանիշը կազմում է 66,1 %։ 82 աշխատունակ մարդկանցից աշխատել է 74 անձ (46 տղամարդ և 28 կին)։ Գործազուրկ են եղել 8 անձ (2 տղամարդ և 6 կին)։ 42 անաշխատունակներից 9-ը եղել են աշակերտներ կամ ուսանողներ, 19-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մակարովո (գյուղ, Դերաժնյայի շրջան)

Անվան այլ կիրառումների համար տե՛ս՝ ՄակարովոՄակարովո (ուկրաիներեն՝ Макарове), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Մակարովո գյուղում բնակվում էր 234 մարդ։ Բնակավայրը զբաղեցնում է 1,11 կմ² տարածք։ Բնակչության խտությունը կազմում էր 210,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուն Ցինլին

Սուն Ցինլին (հունվարի 27, 1893(1893-01-27), Շանհայ, Սոնցզյան - մայիսի 29, 1981(1981-05-29), Պեկին, Չինաստան), չինական պետական և քաղաքական գործիչ։ Սուն Յաթսենի այրին։ Մարդու իրավունքների պաշտպանության չինական լիգայի կազմակերպիչներից, ՉԺՀ կենտրոնական ժողովրդական կառավարական խորհրդի նախագահի տեղակալ, Ժողովրդական ներկայացուցիչների համաչինական ժողովի մշտական կոմիտեի նախագահի տեղակալ, ՉԺՀ նախագահի տեղակալ, Կանանց համաչինական ֆեդերացիայի պատվավոր նախագահ, Չին-խորհրդային բարեկամության ընկերության նախագահ։ 1950 թվականին ընտրվել է Խաղաղության համաշխարհային խորհրդի բյուրոյի անդամ։


== Կենսագրություն ==
Սուն Ցինլինը ծնվել է չին-ամերիկյան գործարար և մեթոդիստական քարոզիչ Չարլի Սունի ընտանիքում։ Սովորել է իգական դպրոցում, որը հիմնադրել էին ամերիկյան միսիոներական մեթոդիստները (McTyeire School for Girls)։ Ուսումը շարունակել է ԱՄՆ-ում՝ Wesleyan College իգական քոլեջում, որը նույնպես կապված էր մեթոդիստական ​​եկեղեցու հետ։

1913 թվականին վերադառնալով Չինաստան՝ Սուն Ցինլինն աշխատել է որպես Սուն Յաթսենի քարտուղար։ 1915 թվականին, հակառակ իր ծնողների կամքի, ամուսնացել է Սուն Յաթսենի հետ, որը իրենից մեծ էր 27 տարվ։ Հարսանիքը տեղի է ունեցել Ճապոնիայում, որտեղ Սուն Յաթսենն ապրել է տարագրության մեջ։ Եղել է նրա կինը և հավատարիմ աջակիցը 10 տարի։ Սատարել է Գոմինդանի և Չինաստանի Կոմունիստական ​​կուսակցության միջև միության քաղաքականությանը։
1926 թվականի Գոմինդանի համաչինական երկրորդ համագումարում Սուն Ցինլինն ընտրվել է Կենտրոնական կոմիտեի անդամ և կանանց հետ աշխատանքի սեկտորի ղեկավար։ 1927 թվականին Գոմինդանի և Չինաստանի կոմունիստական կուսակցության  միջև տեղի ունեցած պառակտումից հետո մեկնել է ԽՍՀՄ։ 1929 թվականին ընտրվել է Հակաիմպերիալիստական ​​լիգայի երկրորդ համաժողովի պատվավոր նախագահ։ 1931 թվականին վերադարձել է Չինաստան։ Զբաղվել է բարեգործական աշխատանքներով։
Սուն Ցինլինը դեմ է արտահայտվել Չան Կայշիի հետապնդմանը: 1932 թվականին հիմնադրել է Մարդու իրավունքների չինական լիգան։ 1939 թվականին կայացած ճապոնա-չինական պատերազմի ժամանակ հիմնել է Չինաստանի պաշտպանության լիգան։
1948 թվականին Սուն Ցինլինն ընտրվել է Գոմինդանի հեղափոխական կոմիտեի (փոքր կուսակցություն, որը ձևավորվել է Գոմինդանի ձախ պառակտման արդյունքում) պատվավոր նախագահ։ Քաղաքացիական պատերազմում կոմունիստների հաղթանակից հետո բնակվել է Չինաստանում։ 1951 թվականին հիմնադրել է օտարերկրյա լսարանի համար նախատեսված ամսագիր՝ «Չինաստանը շինհրապարակում» (հետագայում՝ «Չինաստանն այսօր»)։ Ամսագրում աշխատելու է հրավիրել Իսրայել Էփշտեյնին, որը հետագայում դարձել է ամսագրի խմբագիրը։
1959-1975 թվականներին Սուն Ցինլինը եղել է ՉԺՀ նախագահի տեղակալ։ 1954 թվականին դարձել է Չին-խորհրդային ​​բարեկամության ընկերության նախագահ (հետագայում՝ պատվավոր նախագահ), Կանանց համաչինական ֆեդերացիայի պատվավոր նախագահ։ Մահվանից կարճ ժամանակ առաջ միացել է ՉԿԿ-ին։
1981 թվականի մայիսի 16-ին՝ իր մահվանից 13 օր առաջ, ընտրվել է «ՉԺՀ պատվավոր նախագահ»։
Սուն Ցինլինը մահացել է 1981 թվականի մայիսի 29-ին Պեկինում։


== Պարգև ==
Ստալինյան միջազգային մրցանակ «Ժողովուրդների միջև խաղաղության ամրապնդման համար» (1951) – հանձնել է Իլյա Էրենբուրգը։


== Ծանոթագրություններ ==


== Գրականություն ==


== Արտաքին հղումներ ==
Սուն Ցինլինի հիմնադրամ
Former Residence of Song Qingling, Beijing
Memorial Residence, Shanghai Archived 2019-07-15 at the Wayback Machine.
Սունիսայի գավառակ

Սունիսա, գավառակ (գյուղախումբ) պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթում։ Գտնվում էր Գայլ գետի ստորին հոսանքի տարածքում։ Կենտրոնը Սունիսա գյուղաքաղաքն էր։
Գավառակով անցնում էր արքունական ճանապարհը։


== Պատմություն ==
Ք. Չելեբին XVII դարում գավառակը հիշատակել է Սունսար անվամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Քաֆուրիյաթ (ալ-Մութանաբբիի)

Քաֆուրիյաթ (արաբ․՝ كافوريات‎‎), խոշորագույն արաբ բանաստեղծ ալ-Մութանաբբիի պոեզիայի 4 շրջաններից մեկը։
Սիրիայից հետո Եգիպտոսը դառնում է ալ-Մութանաբբիի հաջորդ հանգրվանը։ Երկիրը տիրած Իխշիների դինաստիայի ներկայացուցիչ Աբու ալ-Միսկ Քաֆուրի անունով նրա գործունեության երրորդ փուլը անվանվում է «Քաֆուրիյաթ»։ Ի տարբերություն Սայֆիյաթի եգիպտական բանաստեղծությունները իրենցից ոչ միայն ձոներ են ներկայացնում, այլև վիրավորանքներեն՝ ուղղված հովանավորին, հուսախաբություն դեռևս ոչ վաղ անցյալի վերաբերյալ, զղջում, վիրավորված ինքնասիրության զգացում այն մտքից, որ ստիպված է գովերգել սևամորթին։ Այս ամենը արտահայտված է այս շրջանի ստեղծագործությունների մեջ։ Քաֆուրի գովերգումը նրա համար շատ բարդ գործ էր ոչ միայն իր հոգեկան վիճակի պատճառով, այլև առաջինի ծագման, գործունեության պատճառով, քանզի ոչ առաջինը ոչ երկրորդը, աչ նույնիսկ նրա արտաքինը գովեստի արժանի չէին և նա ռազմական գործի գիտելիքներով և սխրանքներով առանձնապես չէր փայլում։ Այսպիսով բանաստեղծական ռեսուրսները շատ սահմանփակ էին և նա ստիպված էր գովերգել միայն հովանավորի առատաձեռնությունը։ 

Ալ-Մութանաբբիի բանաստեղծական տաղանդը օգնում էր իրեն գտնել կերպարներ, որ գովերգի չսիրած հովանավորին, սակայն, իմանալով թե ինչքան տհաճ էր Քաֆուրի համար ցանկացած ակնարկ իր արտաքինի վերաբերյալ, ալ-Մութանաբբին ամեն անգամ հաճոյախոսում էր նրան, հիշեցնում նրան իր մաշկի գույնը և ֆիզիկական թերությունները։ Նա գնալով ավելի ու ավելի էր գիտակցում իր դիրքի նվաստությունը Քաֆուրի մոտ։ Նա սկսում էր մտածել Եգիպտոսից հեռանալու մասին։ Քաֆուրի ներկայությամբ նա մի կասիդա է արտասանում, որտեղ անկեղծորեն հայտնում է Եգիպտոսը և իր տիրոջը լքելու մասին։ Քաֆուրը խմելու սովորություն չուներ և մեծ ուշադրություն չէր դարձնում սիրային արկածներին, այդ պատճառով նրա դիվանում քիչ են գինու և սիրո մասին աստեղծագործությունները։ Ինչպես սովորական քաղաքացի՝ նա համեատաբար անտարբեր էր կրոնի հանդեպ, հազվադեպ էր աղոթում, երբեք Ղուրան չէր կարդում։ Նա միշտ գտնվում էր հույսերի և երազանքների իշխանության տակ, որոնցից հեշտոեն անցնում էր հիասթափության և անգամ հուսահատության։
Այս փուլը ամենակարճն էր բանաստեղծի դիվանների մեջ. այն տևել է 4 տարի՝ 956-960 թվականներ


== Գրականություն ==
Фильштинский И.М. - История арабской литературы
Крачковский И. Ю. Аль-Мутанабби и Абу-л-Ала, Избр. соч., т. 2, М. — Л., 1956
Диван ал-Мутанабби, т. 1—4, Каир, 1936.


== Արտաքին հղումներ ==
ալ-Մութանաբբի՝ արաբ մեծագույն բանաստեղծ, անգլերեն
ալ-Մութանաբբիի պոեզիան Սամար Տրաբուլզիի կողմից մեկնաբանված, անգլերեն
Բանաստեղծության հրաշք, անգլերեն Archived 2009-02-23 at the Wayback Machine.
ալ-Մութանաբբիի բանաստեղծությունների ամբողջությունը՝ բացատրություններով, արաբերեն
ալ-Մութանաբբիի դիվան, արաբերեն Archived 2013-08-05 at the Wayback Machine.
Ալ-Մութանաբբիի բանաստեղծություններ. Փրինսթոնի համալսարան
ալ-Մութանաբբի, ընտրյալ բանաստեղծություններ, Կիևի համալսարան, ռուսերեն(չաշխատող հղում)
Մզկիթների քաղաք Բախերհատ

Բաղերհատ մզկիթների պատմական քաղաք (բենգալերեն՝ মসজিদের শহর বাগেরহাট), հնագույն քաղաքը, որը կառուցվել է 15-րդ դարում, մինչև վերջերս համարվում էր կորած, ՅՈՒՆԵՍԿՕ-ի Համաշխարհային ժառանգության օբյեկտ է։ Այն գտնվում է ժամանակակից Բաղերհաթ քաղաքի մերձակայքում, որը պատկանում է Խուլնա շրջանին, Բանգլադեշից հարավ-արևմուտք, Հուլնա քաղաքից մոտավորապես 25 կմ հարավ-արևելք և Դակայից 320 կմ հարավ-արևմուտք։ Նաև հայտնի է որպես Հալիֆաթաբադ։


== Պատմություն ==
Քաղաքի հիմնադիրը համարվում է թուրք հրամանատար Ուլուգ խան Ջահանը, որը մահացել է 1459 թվականին։
Ճարտարապետական ​​համալիրի տարածքը ավելի քան 50 կմ² է, հնագույն քաղաքի ավերակները կենտրոնացած էին Գանգեսի և Բրահմապուտրա գետերի միախառնման վայրում։ Համալիրում ընդգրկված են մզկիթների, պալատների, դամբարանների, բնակելի և հասարակական օբյեկտների, քաղցրահամ ջրի բաքերի 360 շենքեր, որոնք կապված են կամուրջների և սալահատակված ճանապարհների ցանցով, որոնք ժամանակին Բաղերհաթը կապում էին այլ քաղաքների հետ։
Քաղաքի ավերակները և նրա իսլամական հուշարձանները համատեղում են ժամանակի շատ տարբեր ճարտարապետական ​​ոճեր։ Այս փաստի զուգահեռ առանձնանում է իր բնօրինակ ճարտարապետական ​​ոճը, որը կոչվում էր Խան-է-Ջահան և եզակի բացառություն էր քաղաքի համար։
Մզկիթների մնացորդների շարքում կարելի է առանձնացնել Գյունբադի մզկիթը՝ առանց ճարտարապետական ​​զարդարանքների, բայց շատ գմբեթներով (կան 77) և ընդարձակ աղոթասրահով, որը բաժանված է յոթ նավերի։ Մզկիթը ունի հաստ պատեր և տասնյակ բարակ սյուներ, որոնք ներքին տարածքը բաժանում են մի շարք նեղ նավերի։ Այն Բանգլադեշի ամենահին մզկիթներից մեկն է։
Ճարտարապետական ​​օբյեկտների կենտրոնացման յուրահատուկ տարածք է Ուլուգ խան Ջահանի դամբարանի ավերակների հարևանությամբ գտնվող տարածքը, որտեղ պահպանվել է ընդունելությունների մեծ պալատ։ Խան Ջահան Ալիի դամբարանը գտնվում է բարձր արհեստական ​​բլրի վրա՝ շրջապատված պարսպապատերով։
Բացի միջնադարյան ճարտարապետության և իսլամական մշակույթի հուշարձաններից՝ Խալիֆաթաբադ համալիրում ընդգրկված են Սինգարի, Բիբի Բեգնիի և Չունախոլայի, Ռեզա Խոդա, Զինդավիր և Ռանվիջոյպուր մզկիթները։
1973 թվականից ի վեր ՅՈՒՆԵՍԿՕ-ն մշակել և ֆինանսավորում է տարբեր նախագծեր՝ պատմական Բաղերհատ մզկիթների պատմական քաղաքի պահպանման համար։ ՅՈՒՆԵՍԿՕ-ն Բաղերհաթի տարածքում առանձնարվել է հնագույն մշակույթի և ճարտարապետության ավելի քան 50 հուշարձաններ, բոլորն էլ մասամբ կամ ամբողջությամբ կլանված են ջունգլիների կողմից, և այժմ աշխատանքներ են տարվում ավերակները մաքրելու և վերականգնելու համար։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Подробное описание памятника Archived 2020-08-15 at the Wayback Machine.(անգլ.)
Historic Mosque City of Bagerhat - The Majesty of Khan Jahan) ՅուԹյուբում(անգլ.)
The Mosque City of Bagerhat ՅուԹյուբում(անգլ.)
Կաստելի Կալեպիո

Կաստելի Կալեպիո (իտալերեն՝ Castelli Calepio)՝ կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալների կազմում է 9337 մարդ, խտությունը՝ 942 մարդ/կմ²։ Զբաղեցնում է 9.91 կմ² տարածք։ Փոստային ինդեքս՝ 24060։ Հեռախոսային կոդ՝ 0035։


== Ժողովրդագրություն ==
Բնակչության աճը


== Ծանոթագրություններ ==
Նովոմիխայլովկա (այլ կիրառումներ)

Նովոմիխայլովկա, կարող է վերաբերել՝


== Ուկրաինայի բնակավայրեր ==
Նովոմիխայլովկա - գյուղ, Ուկրաինայի Դոնեցկի մարզի Կրասնոլիմանի շրջանում
Նովոմիխայլովկա - գյուղ, Ուկրաինայի Դոնեցկի մարզի Մարյինի շրջանում
Նովոմիխայլովկա - գյուղ, Ուկրաինայի Դոնեցկի մարզի Ստարոբեշևսկի շրջանում
Նովոմիխայլովկա - գյուղ, Ուկրաինայի Խարկովի մարզի Կրասնոգրադի շրջանում
Նովոմիխայլովկա - գյուղ, Ուկրաինայի Խարկովի մարզի Սախնովշչինսկի շրջանում
Նովոմիխայլովկա - գյուղ, Ուկրաինայի Կիրովոգրադի մարզի Դոբրովելիչկովի շրջանում
Նովոմիխայլովկա - գյուղ, Ուկրաինայի Կիրովոգրադի մարզի Դոլինսկայայի շրջանում
Նովոմիխայլովկա - գյուղ, Ուկրաինայի Կիրովոգրադի մարզի Մալովիսկայի շրջանում
Նովոմիխայլովկա - գյուղ, Ուկրաինայի Նիկոլաևի մարզի Արբուզինկայի շրջանում
Նովոմիխայլովկա - գյուղ, Ուկրաինայի Նիկոլաևի մարզի Նիկոլաևի շրջանում
Նովոմիխայլովկա - գյուղ, Ուկրաինայի Նիկոլաևի մարզի Նովի Բուգի շրջանում
Նովոմիխայլովկա - գյուղ, Ուկրաինայի Սումիի մարզի Սումիի շրջանում


== Ռուսաստանի բնակավայրեր ==
Նովոմիխայլովկա - գյուղ Ռուսաստանի Ալթայի երկրամասի Բառնաուլի քաղաքային օկրուգի կազմում։
Նովոմիխայլովկա - գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Նովոմիխայլովկա - գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Նովոմիխայլովկա - գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Նովոմիխայլովկա - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Նովոմիխայլովկա - գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Նովոմիխայլովկա - գյուղ Ռուսաստանի Խակասիա հանրապետության Ալթայսկի շրջանի կազմում։
Նովոմիխայլովկա - գյուղ Ռուսաստանի Նիժնի Նովգորոդի մարզի Լուկոյանովսկի շրջանի կազմում։
Living For Love

«Living for Love», ամերիկյան երգչուհի և երգահան Մադոննայի երգը, որը հինգ այլ երգերի հետ թողարկվել է 2014 թվականի դեկտեմբերի 20-ին որպես իր ​​Rebel Heart տասներեքերորդ ստուդիական ալբոմի առաջին սինգլը։ Երգի հեղինակները և պրոդյուսերներն են Մադոննան և Դիպլոն։ Նախապես Մադոննան պատրաստվում էր երգը թողարկել Սուրբ Վալենտինի օրը, սակայն 2014 թվականի ձմռանը երգը հայտնվել է համացանցում, ինչի պատճոռվ այն թողարկվել է նշանակված ժամկետից շուտ։ Երգը թողարկվել է Interscope Records լեյբլի կողմից։


== Տեսահոլովակ ==
2014 թվականի դեկտեմբերին Գայ Օզիրին (Մադոննայի մենեջերը) հայտարարել է, որ տեսահոլովակի թողարկումը նախատեսված է 2015 թվականի փետրվարին։  Տեսահոլովակը նկարահանվել է Նյու Յորքում, տեսահոլովակի համար նախատեսված կորսետները և հագուստները ստեղծվել են V-Couture նորաձևության լեյբլի կողմից։ Պրեմիերան տեղի ունեցավ փետրվարի 5-ին Snapchat բջջային հավելվածում, տեսանյութը ինքնին նկարահանվել է իսպանական ոճով, որտեղ Մադոննան հայտնվել է որպես ցլամարտիկ։  Տեսահոլովակի վերջում ներկայացվում է մեջբերում Նիցշեից.

 Մարդն ամենադաժանն է բելեր կենդանիներից։ Ողբերգությունների, ցլամարտերի ու խաչելու ժամանակ նա մինչև հիմա իրեն ամենալավն է զգում աշխարհում, և երբ նա գտավ իր դժոխքը, դժոխքը դարձավ նրա երինքն աշխարհում:


== Հիթ-շքերթներ ==


== Թողարկման ժամանակագրություն ==


== Ծանոթագրություններ ==
Ալեքսիս Կիրիցիս

Ալեքսանդրոս «Ալեքսիս» Կիրիցիս (հուն․՝ Αλέξανδρος "Αλέξης" Κυρίτσης, մայիսի 18, 1982(1982-05-18), Աթենք, Հունաստան), հույն պրոֆեսիոնալ բասկետբոլիստ, որն ունի 1.98 մ (6 ft 6 in) հասակ։  Տաղանդավոր գրոհող կոմբոգարդ է (խաղացող, որը համադրում է հարձակվող պաշտպանի ու խաղարկողի պարտականություններ) ու սվինգսմեն (խաղացող, որը համադրում է թեթև հարձակվողի ու հարձակվող պաշտպանի պարտականություններ)։


== Մասնագիտական կարիերա ==
Մասնագիտական կարիերայում Կիրիցիսը խաղացել է հետևյալ ակումբներից մի քանիսի հետ՝ «Պապագու», «Արիս», «Մարուսսի», «ԱԷԿ Աթենք», «ՊԱՈԿ», «Կավալա», «Իլսիակոս», «Պանատինաիկոս», «Իկարոս Կալիտեաս», «Պանիոնիոս», «Դոքսա Լեֆկադաս» և «Դուկաս»։


== Կարիերա ազգային հավաքականում ==
2009 թվականի միջերկրածովյան խաղերում Կիրիցիսը նվաճել է արծաթե մեդալ, երբ խաղում էր Հունաստանի՝ մինչև 26 տարեկանների հավաքականի հետ։


== Անձնական կյանք ==
Կիրիցիսի հայրը՝ Միխալիսը, նախկին պրոֆեսիոնալ բասկետբոլիստ է և մարզիչ։ Հայր ու որդի երկուսն էլ խաղացել են «Պանատինայիկոսի» կազմում։


== Մրցանակներ և նվաճումներ ==


=== Պրո կարիերա ===
2 × Հունաստանի գավաթակիր (2004, 2012)
3× Հունական երկրորդ դիվիզիոնի լավագույն ռմբարկու (2003, 2017, 2018)


=== Հունաստանի պատանիների ազգային հավաքական ===
2009 թվականի միջերկրածովյան երկրների խաղեր, արծաթե մեդալ


== Ծանոթագրություններ ==


== Արտաքին հղումներ ==
Euroleague.net Profile
FIBA Europe Profile
Eurobasket.com Profile
Greek Basket League Profile
AEK Profile
Hellenic Basketball Federation Profile
Անկաստի (դեպարտամենտ)

Անկաստի (իսպ.՝ Departamento de Ancasti), դեպարտամենտ Արգենտինայում, Կատամարկա պրովինցիայի կազմում։ Տարածքը՝ 2412կմ²։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 2917 մարդ՝ 2001 թվականի 3082-ի փոխարեն, որը կազմում է 5,4% անկում։ Բնակչության խտությունը՝ 1,2 մարդ/կմ²։ Վարչական կենտրոնը Անկաստին է։


== Աշխարհագրություն ==
Դեպարտամենտը գտնվում է Կատամարկա պրովինցիայի հարավ-արևելքում։ Սահմանակից է՝

հյուսիսում՝ Էլ Ալտո դեպարտամենտին
արևելքում՝ Լա Պաս դեպարտամենտին
արևմուտքում՝ Կապայան դեպարտամենտին
հյուսիս-արևմուտքում՝ Վալե Վեխո դեպարտամենտին


== Խոշորագույն բնակավայրեր ==


== Ծանոթագրություններ ==
Լուսիանո դա Ռոշա Նևես

Լուսիանո դա Ռոշա Նևես (բրետոներեն՝ Luciano da Rocha Neves, մայիսի 18, 1993(1993-05-18) կամ հոկտեմբերի 13, 1965(1965-10-13), Անապոլիս, Գոյաս, Բրազիլիա), բրազիլացի ֆուտբոլիստ, Կորինտիանս ակումբի հարձակվող, վարձավճարով հանդես է գալիս Պանատինաիկոս ակումբի կազմում։


== Կենսագրություն ==
Լուսիանոն ծնվել է Անապոլիս քաղաքում՝ Իտամարա Պոնտեսայի և Լուսի Բիկուդո Ռոշա Նավեսի ընտանիքում։ Նա Ատլետիկո Գոիյանիենսե ակումբի սան է։ 2012 թվականի մարտի 7-ին Բրազիլիայի գավաթի շրջանակներում Գրուպի ակումբի հետ խաղի ժամանակ նա իր նորամուտը կատարեց թիմի հիմնական կազմում։ 2013 թվականին հարձակվողը տեղափոխվել է Ավիա ակումբ, որտեղ հուլիսի 27-ին՝ Շապեկոէնսե ակումբի դեմ խաղի ժամանակ նա խփել է իր առաջին գոլը նոր թիմի կազմում։ 2014 թվականի փետրվարի 13-ին Կորինտիանս ակումբը գնել է ֆուտբոլիստի իրավունքների 25 %-ը, պայմանագիր կնքվելով երեք տարի ժամկետով։ Ֆուտբոլիստի իրավունքների մյուս մասը գնել է Plus Sports ներդրողների խումբը։ 2015 թվականի վերջին Լուսիանոյով հետաքրքրվել է թուրքական Ֆեներբահչե ակումբը, սակայն տրանսվերը չի իրականացել։


== Ձեռքբերումներ ==


=== Ակումբային ===
Բրազիլիայի առաջնություն - 2015


=== Անձնական ===
Համաամերիկյան խաղերի լավագույն ռմբարկու - 2015


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
ֆուտբոլիստի էջը ogol.com.br կայքում
ֆուտբոլիստի էջը СамбаФут կայքում
ՈՒԵՖԱ Չեմպիոնների Լիգա 2005-2006

Չեմպիոնների Լիգա 2005-2006 մրցաշրջանը Չեմպիոնների Լիգայի պատմության մեջ 51-րդն էր։ Եզրափակիչն անց է կացվել Ստադե դե Ֆրանս մարզադաշտում, Փարիզ, Ֆրանսիա։ Եզրափակչում խաղում էին Արսենալն ու Բարսելոնան։ Չնայած հաշիվն առաջինը բացեց Արսենալը, խաղի վերջում հաղթանակ տոնեց Բարսելոնան 2։1 հաշվով։
Օհայո շրջան (այլ կիրառումներ)

Օհայո շրջան, կարող է վերաբերել՝

Օհայո շրջան - ԱՄՆ Կենտուկի նահանգի 105 վարչական միավորներից մեկը
Օհայո շրջան - ԱՄՆ Ինդիանա նահանգի 92 վարչական միավորներից մեկը
Մարիա Աննա Իսպանացի

Մարիա Աննա Իսպանացի (իսպ.՝ María Ana de España, օգոստոսի 18, 1606(1606-08-18), Էլ Էսկորիալ - մայիսի 13, 1646(1646-05-13), Լինց, Ավստրիայի էրցհերցոգություն Էնսի վրա, Սրբազան Հռոմեական կայսրություն), իսպանացի ինֆանտա, Սրբազան Հռոմեական կայսրության և Հունգարիայի թագավոր Ֆերդինանդ III-ի առաջին կինը։


== Ծնողներ ==
Մարիա Աննան Իսպանիայի թագավոր Ֆիլիպ III-ի և Մարգարիտա Ավստրիացու կրտսեր դուստրն է՝ Ֆրանսիայի թագուհի Աննա Ավստրիացու և Պորտուգալիայի թագավոր Ֆիլիպ IV-ի քույրը։


== Ամուսնություն ==
1620-ական թվականներին Կառլ I-ը այցելում է Մադրիդ, որպեսզի հանդիպի Մարիա Աննա Իսպանացու հետ։ Սակայն նրանց միությունը չի ստացվում, քանի որ Կառլ I-ը հրաժարվում է ընդունել կաթոլիկությունը, իսկ Մարիա Աննան բացառում է հերետիկոսի հետ ամուսնությունը։
1631 թ. փետրվարի 20-ին Մարիա Աննան ամուսնացել է իր կուզենի՝ ապագա Ֆերդինանդ III-ի հետ, ով ուներ 6 երեխա։


== Ծանոթագրություններ ==
Ժողովածու (1425)

Ժողովածու (1425), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1425 թվի տակ։ Ձեռագիրը գրվել է 1689-1690 թվականներին Գրիգոր Երեվանցի, Հովասափ աբեղա գրիչների կողմից։ Ստացողը եղել է Յովասափ Կարբեցին։ Գրված է թղթի վրա, որը ունի 14.8×10 չափս։ Ձեռագիրը կազմված է 238 թերթից։ Գրված է միասյուն նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 129բ, 155բ, 196ա, 230ա, հետագայում՝ 231ա (1693 թվական)։


== Բովանդակություն ==
Անդրէթասի Կապադովովկիացւոյ Մեկնութիւն Յայտնութեանն Յովհաննու։
Նախադրութիւն ծննդոց։
Անուանք հերձուածողաց բովանդակ։
Մեկնողք և համառօտողք Աստուտծաշունչ և արտաքին գրոց։
Վասն անուանց առաքելոց։
Սակս Աբրահամու։
ՅԸնթերցուածոց մեկնութեանց։
Վասն ԺԲ աստիճանաց։


== Ծանոթագրություններ ==
(5627) 1991 MA

(5627) 1991 MA, աստերոիդ աստերոիդների գոտի ներքին մասում։ Հայտնաբերվել է 1991 թվականի հունիսի 16-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 1,877823 ա. մ., առավելագույնը մոտենում է 1,8384 ա. մ. հեռավորության վրա և հեռանում 1,9172 ա. մ.։ Արեգակի շուրջ մեկ ամբողջական պտույտ է կատարում 939,9 երկրային օրվա ընթացքում, իր ուղեծրով շարժվելով միջինում 0,383021 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5627) 1991 MA աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լավրովկա (գյուղ, Դոլինսկայայի շրջան)

Անվան այլ կիրառումների համար տե՛ս՝ ԼավրովկաԼավրովկա (ուկրաիներեն՝ Лаврівка), գյուղ Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Լավրովկա գյուղում բնակվում էր 338 մարդ։ Բնակավայրը զբաղեցնում է 1265 կմ² տարածք։ Բնակչության խտությունը կազմում էր 267,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսկուշ

Անվան այլ կիրառումների համար տե՛ս՝ Իսկուշ (այլ կիրառումներ)Իսկուշ (ռուս.՝ Искуш, բաշկիրերեն՝ Исҡуш), գյուղ Ռուսաստանի, Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 205 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեբեկա Ռիթենհաուս

Ռեբեկա Ռիթենհաուս (անգլ.՝ Rebecca Rittenhouse, նոյեմբերի 30, 1988(1988-11-30), Լոս Անջելես, Կալիֆոռնիա, ԱՄՆ), ամերիկյան դերասանուհի։ Ռիթենհաուսը ծնվել և մեծացել է Կալիֆորնիա նահանգի Լոս-Անջելես քաղաքում։ Բակալավրի աստիճանով ավարտել է Փենսիլվանիայի համալսարանը։ 2014 թվականին առաջին անգամ հրապարակայնորեն հայտնվել է հեռուստատեսությունում` նկարահանվելով Showtime «Սիրեկանները» սերիալի պիլոտային սերիայում։ Ավելի ուշ ստացել է մշտական դեր Fox հեռուստաընկերության «Կարմիր ապարանջանները» սերիալում, որի նկարահանումները դադարեցվեցին առաջին եթերաշրջանից հետո։ 2015 թվականից Ռիթենհաուսը ստացավ կնոջ հիմնական դեր ABC հեռուստաընկերության «Արյուն և նավթ» հեռուստասերիալում։
2015 թվականին հարաբերությունների մեջ է եղել ամերիկյան դերասան Չեյզ Քրոուֆորդի հետ, որի հետ նկարահանվել է «Արյուն և նավթ» հեռուստասերիալում։


== ֆիլմագրություն ==


== Ծանոթագրություններ ==
(1540) Կևոլա

(1540) Կևոլա (անգլ.՝ Kevola), աստերոիդ աստերոիդների հիմնական գոտում։ Հայտնաբերվել է 1938 թվականի նոյեմբերի 16-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,849023 ա. մ., առավելագույնը մոտենում է 2,6105 ա. մ. հեռավորության վրա և հեռանում 3,0875 ա. մ.։ Արեգակի շուրջ մեկ ամբողջական պտույտ է կատարում 1756,48 երկրային օրվա ընթացքում, իր ուղեծրով շարժվելով միջինում 0,204956 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1540) Կևոլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրիգորի Ռեզանով

Գրիգորի Ռեզանով (ռուս.՝ Григо́рий Фёдорович Реза́нов, 1905 - 1978), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1939 թվականից զբաղվել է դիվանագիտական գործունեությամբ։

1939-1941 թվականներին՝ ԽՍՀՄ ներքին գործերի նախարարության Հեռավոր արևելյան բաժնի վարիչ։
1941-1943 թվականներին՝ Չինաստանում ԽՍՀՄ դեսպանատան խորհրդական։
1943 թվականի հոկտեմբերի 21-ից մինչև 1948 թվականի մայիսի 3-ը Կոլումբիայում եղել է ԽՍՀՄ արտակարգ և լիազոր դեսպանորդ։
1948 թվականի նոյեմբերից մինչև 1950 թվականի ապրիլին եղել է ԽՍՀՄ արտաքին գործերի նախարարության լատինաամերիկյան երկրների բաժնի վարիչի տեղակալ։
1950 թվականի նոյեմբերի 25-ից մինչև 1956 թվականի նոյեմբերի 10-ը Արգենտինայում եղել է ԽՍՀՄ արտակարգ և լիազոր դեսպան։
1957-1958 թվականներին՝ ԽՍՀՄ արտաքին գործերի նախարարության դիվանագիտական փաստաթղթերի հրատարակման հանձնաժողովի փորձագետ-խորհրդատու։
1958-1969 թվականներին՝ ԽՍՀՄ արտաքին գործերի նախարարության հյուպատոսական վարչության պետի տեղակալ։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986.-Т. 2, с. 455.


== Արտաքին հղումներ ==
Կենսագրություն Կոմունիստական կուսակցության և Խորհրդային Միության պատմության մասին տեղեկագրում 1898-1991
Կավատինագանո

Կավատինագանո (ճապ.՝ 河内長野市 Կավատինագանո-սի), Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 109,61 կմ², բնակչությունը՝ 108 439 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 989,32 մարդ/կմ²։


== Աշխարհագրական դիրք ==
Քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Սակաի, Իզումի, Օսակասայամա, Տոնդաբայասի, Գոձյո, Հասիմոտո քաղաքները, Կացուրագիավանը և Տիհայաակասակա գյուղը։


== Բնակչություն ==
Քաղաքի բնակչությունը կազմում է 108 439 մարդ (2014 թվականի հունիսի 1-ի տվյալների համաձայն), իսկ խտությունը՝ 989,32 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Կավատինագանո քաղաքը խորհրդանշող ծառ է համարվում կամֆորայի ծառը, ծաղիկ՝ քրիզանթեմը։


== Ծանոթագրություններ ==


== Արտաքին հղումներ ==
Ճապոնական Կավատինագանո քաղաքի պաշտոնական վեբկայք(ճապոներեն)